laion/Wikipedia-Exotic huggingface dataset:
מוריץ וגנר

ויקטור מוריץ וַגְנֶר (בגרמנית: Victor Moritz Wagner; נולד ב-26 באפריל 1997) הוא כדורסלן גרמני המשחק בקבוצת אורלנדו מג'יק מליגת ה-NBA, בעמדות הפאוור פורוורד והסנטר. אחיו פרנץ וגנר, משחק גם הוא בליגת ה-NBA במדי האורלנדו מג'יק. וגנר נולד וגדל בברלין שבגרמניה. בשנת 2013 הצטרף לקבוצת הנוער של מועדון אלבה ברלין, ובעונת 2014/2015 השתתף בשני משחקים של הקבוצה הבוגרת בליגת העל הגרמנית. את העונה סיימה אלבה במקום השלישי בליגה, לאחר שהפסידה מול באיירן מינכן בסדרת חצי הגמר. בשנת 2015 עבר לארצות הברית לקראת לימודיו באוניברסיטת מישיגן, בה שיחק תחת המאמן ג'ון ביליין. במשחק השני של טורניר אליפות המכללות 2017 קלע וגנר 26 נקודות בניצחון קבוצתו מול אוניברסיטת לואיוויל, אך במשחק העוקב קלע 7 נקודות בלבד, ומישיגן הפסידה מול אוניברסיטת אורגון והודחה מהטורניר. בעונתו השלישית והאחרונה במישיגן, 2017/2018, רשם וגנר ממוצעים של 14.6 נקודות ו-7.1 ריבאונדים למשחק, והוביל את קבוצתו לגמר אליפות המכללות בפעם השישית בתולדותיה. במשחק חצי הגמר מול אוניברסיטת לויולה קלע 24 נקודות והוריד שיא קריירה של 15 ריבאונדים בניצחון מישיגן בתוצאה 69–57. במשחק הגמר קלע וגנר 16 נקודות, אך קבוצתו הפסידה מול אוניברסיטת וילאנובה בתוצאה 62–79. בסיום העונה נבחר לחמישייה השנייה של העונה במחוז ה-Big Ten. בדראפט ה-NBA‏ 2018 נלקח וגנר בבחירה ה-25, על ידי לוס אנג'לס לייקרס. לאורך עונת הרוקי שלו שותף ב-43 משחקים עם הלייקרס, וב-6 משחקים עם קבוצת הבת שלה מליגת הפיתוח – סאות' ביי לייקרס. בתקופתו בסאות' ביי קלע 16.5 נקודות ואסף 5.8 ריבאונדים בממוצע למשחק. לקראת עונת 2019/2020 הועבר יחד עם אייזק בונגה וג'מריו ג'ונס בטרייד לוושינגטון ויזארדס. ב-15 בנובמבר 2019 קבע שיאי קריירה של 30 נקודות ו-15 ריבאונדים כשעלה מהספסל במשחק מול מינסוטה טימברוולבס. בעונת 2020/2021 עבר יחד עם טרוי ברון ג'וניור לשיקגו בולס, ומיד לאחר מכן עבר לבוסטון בתמורה ללוק קורנט. משחק הבכורה שלו היה ב-26 במרץ בניצחון על מילווקי באקס. ב-16 באפריל שוחרר מהקבוצה. ב-27 באפריל 2021 חתם באורלנדו מג'יק. מדיה וקבצים בנושא מוריץ וגנר בוויקישיתוף מוריץ וגנר, ברשת החברתית אקס (טוויטר) מוריץ וגנר, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג וגנר מוביל את מישיגן לניצחון מול לואיוויל, באתר ESPN,‏ 19 במרץ 2017 סיכום המשחק בין מישיגן לאורגון, באתר ESPN,‏ 24 במרץ 2017 סטטיסטיקות המכללות של וגנר, באתר sports-reference.com וגנר מוביל את מישיגן לניצחון מול לויולה, באתר ESPN,‏ 1 באפריל 2018 וילאנובה זוכה באליפות המכללות, באתר ESPN,‏ 3 באפריל 2018 ביוגרפיה, באתר קבוצת אוניברסיטת מישיגן רשימת הנבחרים בדראפט 2018, באתר basketball-reference.com הסטטיסטיקות של וגנר בליגת הפיתוח, באתר basketball-reference.com וושינגטון מצרפת את וגנר, בונגה וג'ונס, באתר הקבוצה, 5 ביולי 2019 סיכום המשחק בין וושינגטון למינסוטה, באתר ESPN,‏ 16 בנובמבר 2019
הטור של גואנגשי

הטור של גואנגשי (שם מלא: GREE-Tour of Guangxi) הוא מרוץ אופניים בקטעים שמתקיים בגואנגשי. המרוץ הוא אחד ממרוצי הוורלד טור החדשים שקיימים, מכיוון שהוא קיים רק מ-2017. המנצח הראשון במרוץ הוא טים ולנס. המהדורה האחרונה של המרוץ התקיימה ב-2019. בשנים 2020, 2021 ו-2022 לא התקיים המרוץ בשל מגפת הקורונה ברפובליקה העממית של סין. יחד עם מרוץ הגברים הוקם גם מרוץ נשים. אך לעומת הגברים, מרוץ הנשים הוא מרוץ חד יומי. אתר האינטרנט הרשמי של הטור של גואנגשי
אסף שלמון

אסף שלמון (נולד ב-20 באוגוסט 1975) הוא תסריטאי ועורך ישראלי, זוכה פרס האקדמיה לטלוויזיה. שלמון נולד וגדל בנתניה. בתחילת דרכו כתב לצמד אלי ומריאנו. ב-1990 השתתף כילד בקריאת כיוון. ב-2003 ביים וכתב לתוכנית הבידור "המופע המרכזי". ב-2007 התארח כהופעת אורח במסודרים. שלמון משמש כותב ראשי בתוכנית ארץ נהדרת מאז תחילת שידורה, ונמנה עם אחד משלושת יוצרי התוכנית, ביחד עם מולי שגב ודוד ליפשיץ. כמו כן כתב עימם את התסריט לסרט זוהי סדום. שלמון כתב בעבר תסריטים לתוכניות טלוויזיה רבות, ובהן: אמא'לה, קומי קומי, גור ואוח, החדש של עומרי גורדון ומסודרים. ב-2023 הוא שיחק במי שמע על חווה ונאווה. אסף שלמון, במסד הנתונים הקולנועיים IMDb (באנגלית) נירית אנדרמן, אסף שלמון ודוד ליפשיץ: אדריכלי ההומור של "ארץ נהדרת", באתר הארץ, 13 באוגוסט 2010 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אלון תבור (פירושונים)

האם התכוונתם ל... אלון תבור – עץ המופיע בתנ"ך אלון התבור – מין של עץ מהסוג אלון אזור התעשייה אלון תבור – אזור תעשייה השוכן בין עפולה לכפר תבור, מדרום-מזרח לכביש 65 תחנת הכוח אלון תבור – תחנת כוח השוכנת באזור התעשייה אלון תבור
חואן אוואריסטו

חואן אוואריסטו (בספרדית: Juan Evaristo;‏ 20 ביוני 1902 – 8 במאי 1978) היה כדורגלן ארגנטינאי, ששיחק בעמדת הקשר אחורי. אוואריסטו שיחק בכמה קבוצות בארגנטינה בזמן שהכדורגל שם עדיין היה עניין חובבני. בשנת 1931 הצטרף לבוקה ג'וניורס ועזר להם לזכות בתואר המקצועי הראשון אי פעם בכדורגל הארגנטינאי. אוואריסטו עזב את בוקה בשנת 1932 ולאחר מכן שיחק עבור אינדפנדיינטה, שם פרש מקריירת משחק בשנת 1937. לאחר פרישתו הוא ואחיו הקטן, מריו אוואריסטו, שגם היה כדורגלן היו אחראים על אקדמיות הנוער של בוקה ג'וניורס במשך יותר משלושים שנה. בנבחרת ארגנטינה ערך 26 הופעות וכבש 6 שערים בין השנים 1923–1930. במהלך חלק משנים אילו שיחק יחד עם אחיו מריו. אוואריסטו זכה עימה במדליית כסף אולימפית ובשתי גביעי קופה אמריקה בשנים 1927 ו-1929. במונדיאל 1930, המונדיאל הראשון בהיסטוריה שנערך באורוגוואי, סיים במקום השני לאחר הפסד 4–2 לאורוגוואי. אוואריסטו ואחיו מריו היו לצמד האחים הראשון ששיחקו בגמר המונדיאל. בוקה ג'וניורס אליפות ארגנטינה: 1931 נבחרת ארגנטינה מדליית כסף אולימפית: 1929 קופה אמריקה (2): 1927, 1929 סגנית גביע העולם: 1930 מדיה וקבצים בנושא חואן אוואריסטו בוויקישיתוף חואן אוואריסטו, באתר Transfermarkt חואן אוואריסטו, באתר National Football Teams חואן אוואריסטו, באתר FootballDatabase.eu
הר דנהאם (אנטארקטיקה)

הר דנהאם או הר דנהם (באנגלית: Mount Denham) הוא הר בחלק המזרחי של הרי טולה בארץ אנדרבי, שבאנטארקטיקה. ההר ממוקם 2 קילומטרים צפונית-מערבית להר קייזר; ההר ממוקם 4 קילומטרים צפונית-מזרחית מהר ריידר. ההר מופה בהתבסס על תצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1957. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של וו. מ. דנהאם (W.M. Denham), שהיה תצפיתן מזג האוויר בתחנת מוסון בשנת 1961. הר סנהאם באתר הסקר הגאולוגי של ארצות הברית הר דנהאם באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור הר דנהאם מידע גאוגרפי והיסטורי מידע גאוגרפי
הר דנהאם

האם התכוונתם ל... אנטארקטיקה הר דנהאם (אנטארקטיקה) – הר בחלק המזרחי של הרי טולה בארץ אנדרבי, שבאנטארקטיקה ג'מייקה הר דנהאם (ג'מייקה) – הר בנפת מנצ'סטר שבג'מייקה
You Don't Know

"You Don't Know" (בעברית: "אתה לא יודע") הוא סינגל משנת 1961, שהקליטה הזמרת הלן שפירו. את השיר כתבו ג'ון שרדר ומייק הוקר, והוא יצא בחברת התקליטים קולומביה (EMI) בממלכה המאוחדת ב-29 ביוני 1961. "You Don't Know" העפיל לפסגת מצעד הסינגלים הבריטי ב-10 באוגוסט ושהה במקום הראשון במשך שלושה שבועות. הסינגל נמכר ביותר ממיליון עותקים וזיכה את שפירו בתקליט זהב. ביפן זכתה הגרסה של שפירו לפופולריות בשנת 1962. הזמרת מיקו הירוטה הקליטה גרסת כיסוי של השיר ביפנית. לפני כן ביצעה גרסת כיסוי של להיט נוסף של שפירו "Don't Treat Me Like a Child". מידע על היצירה "You Don't Know" באתר מיוזיק בריינז מידע על הסינגל "You Don't Know" באתר מיוזיק בריינז Billboard Magazine, Hits of the World, August, 1961. נבדק ב-2012-09-09. Billboard Magazine, Billboard Music Week, September 1961. נבדק ב-2012-09-09. Dowse, Tony (2011). The Ultimate Helen Shapiro. EMI Gold. Billboard Magazine, Billboard Music Week, November 1961. נבדק ב-2012-09-09. Billboard Magazine, Hits of the World, October 1961. נבדק ב-2012-09-13. Billboard Magazine, Hits of the World, November 1961. נבדק ב-2012-09-13. Billboard Magazine, Hits of the World, November 1961. נבדק ב-2012-09-13. Billboard Magazine, Hits of the World, September 1961. נבדק ב-2012-09-13. Billboard Magazine, Hits of the World, February 1962. נבדק ב-2012-09-13. Billboard Magazine, Hits of the World, January 1962. נבדק ב-2012-09-13. Billboard Magazine, Hits of the World, March 1962. נבדק ב-2012-09-13. Billboard Magazine, Hits of the World, January 1962. נבדק ב-2012-09-13.
השירות הפדרלי לפיקוח בתחום השימוש בטבע

השירות הפדרלי לפיקוח בתחום השימוש בטבע (ברוסית: Федеральная служба по надзору в сфере природопользования, בראשי תיבות: Росприроднадзор) הוא גוף פדרלי של הרשות המבצעת ברוסיה, האחראית לפיקוח בתחום ניהול משאבי טבע ומהווה יחידת סמך במשרד למשאבי טבע ואיכות הסביבה של הפדרציה הרוסית. במסגרת תפקידו השירות אחראי לנהל את משימות ההגנה על הדגה, חיות הבר ובתי הגידול הטבעיים במדינה, לרבות אכיפת החוקים הפדרליים הקשורים להגנה על חיות הבר; הגנה על מינים בסכנת הכחדה; שיקום אזורי דיג משמעותיים מבחינה לאומית; שימור ושיקום בית גידול של חיות הבר. הגוף בעל תחום שיפוט בכל מחוזות רוסיה ומפעיל סמכויות בקרה ופיקוח בתחום ניהול הסביבה וכן במסגרת יכולתו בתחום השמירה על הסביבה, הוא מטיל מגבלה על ההשפעה הטכנולוגית השלילית בתחום ניהול הפסולת (למעט פסולת רדיואקטיבית) על חברות ומפעלים ועורך אומדן של ההשפעה על הסביבה. הטיפול בפסולת רדיוקאטיבית הוא באחריות השירות הפדרלי לפיקוח אטומי, טכנולוגי ואקולוגי. ניהול עניינים ושירות ציבורי המחלקה למעקב גאולוגי ממלכתי, פיקוח בתחום אזורי טבע מוגנים במיוחד וציד המחלקה לפיקוח ממלכתי על איכות הסביבה בקרה וניהול אנליטי המחלקה למימון וכספים המחלקה למומחיות אקולוגית ומתן היתרים מחלקה משפטית סבטלנה רדיונובה (מאז 24 בדצמבר 2018) אמירחאן אמירחאנוב (2018) ארטיום סידורוב (2015–2018) ולדימיר קירילוב (2008–2014) סרגיי סאי (2006–2008) שירות הדגה וחיות הבר של ארצות הברית מדיה וקבצים בנושא השירות הפדרלי לפיקוח בתחום השימוש בטבע בוויקישיתוף אתר האינטרנט הרשמי של השירות הפדרלי לפיקוח בתחום השימוש בטבע השירות הפדרלי לפיקוח בתחום השימוש בטבע, ברשת החברתית פייסבוק השירות הפדרלי לפיקוח בתחום השימוש בטבע, ברשת החברתית אינסטגרם השירות הפדרלי לפיקוח בתחום השימוש בטבע, ברשת החברתית VK Правовая основа о Федеральной службе по надзору в сфере природопользования (אורכב 27.08.2019 בארכיון Wayback Machine) Светлана Радионова: я принимаю решения, в которые верю, altapress.ru (ברוסית) » Радионова Светлана: биография, работа, общественная позицияГород Ульяновск - новости и всё о городе (ברוסית) Руководитель Росприроднадзора Светлана Геннадьевна Радионова, magadanmedia.ru (ברוסית) Радионова Светлана Геннадьевна - биография главы Росприроднадзора, Клерк (ברוסית)
אילנית הכיס

אילנית הכיס שם מדעי: Gastrotheca) היא סוג של דו-חיים ממשפחת ההמיפרקטיים החיים באמריקה הדרומית ואמריקה המרכזית וכולל 74 מינים. חלק מהחוקרים רואים בהם סוג של אמפיגנטודונטים. אלו צפרדעים קטנות בגודלם החיות על קרקע יערות הגשם באזורים לחים. מינים אלה מצטיינים בשמירה על הביצים. לנקבות בסוג זה "כיס", המזכיר מעט כיס של קנגורו ובו נמצאות הביצים עד בקיעתם. לאחר הבקיעה הנקבה מביאה את הראשנים למקור מים. מזונם של האילניות מורכב בעיקר מחרקים, אותם היא אוספת עם לשונה. Gastrotheca abdita Gastrotheca aguaruna Duellman Gastrotheca albolineata Gastrotheca andaquiensis Gastrotheca angustifrons Gastrotheca antomia Gastrotheca antoniiochoai Gastrotheca aratia Gastrotheca argenteovirens Gastrotheca atympana Gastrotheca aureomaculata Gastrotheca bufona Gastrotheca carinaceps Gastrotheca christiani Gastrotheca chrysosticta Gastrotheca coeruleomaculatus Gastrotheca cornuta Gastrotheca cuencana Gastrotheca dendronastes Gastrotheca dunni Gastrotheca dysprosita Gastrotheca elicioi Gastrotheca ernestoi Gastrotheca espeletia Gastrotheca excubitor Gastrotheca fissipes Gastrotheca flamma Gastrotheca fulvorufa Gastrotheca galeata Gastrotheca gracilis Gastrotheca griswoldi Gastrotheca guentheri Gastrotheca helenae Gastrotheca lateonota Gastrotheca litonedis Gastrotheca lojana Gastrotheca longipes Gastrotheca marsupiata Gastrotheca megacephala Gastrotheca microdiscus Gastrotheca monticola Gastrotheca nebulanastes Gastrotheca nicefori Gastrotheca ochoai Gastrotheca oresbios Gastrotheca orophylax Gastrotheca ossilaginis Gastrotheca ovifera Gastrotheca pacchamama Gastrotheca pachachacae Gastrotheca peruana Gastrotheca phalarosa Gastrotheca phelloderma Gastrotheca piperata Gastrotheca plumbea Gastrotheca prasina Gastrotheca pseustes Gastrotheca psychrophila Gastrotheca pulchra Gastrotheca rebeccae Gastrotheca recava Gastrotheca riobambae Gastrotheca ruizi Gastrotheca spectabilis Gastrotheca splendens Gastrotheca stictopleura Gastrotheca testudinea Gastrotheca trachyceps Gastrotheca turnerorum Gastrotheca walkeri Gastrotheca weinlandii Gastrotheca williamsoni Gastrotheca yacuri Gastrotheca zeugocystis מדיה וקבצים בנושא אילנית הכיס בוויקישיתוף אילנית הכיס, באתר ITIS (באנגלית) אילנית הכיס, באתר NCBI (באנגלית) אילנית הכיס, באתר האנציקלופדיה של החיים (באנגלית) אילנית הכיס, באתר GBIF (באנגלית) מנחם דור לקסיקון זואולוגי הוצאת דביר ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
הר המפסון

הר המפסון (באנגלית: Mount Hampson) הוא הר בחלק הצפוני של הרי טולה בארץ אנדרבי, שבאנטארקטיקה. ההר ממוקם 2 קילומטרים צפונית להר רודס. ההר מופה בהתבסס על תצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1957. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של ר. ו. המפסון (R.V. Hampson), איש צוות אוניית המחקר "דיסקברי" במהלך מסע המחקר האנטארקטי הבריטי, האוסטרלי והניו זילנדי שחקר את אנטארקטיקה בין השנים 1929–1931. הר המפסון באתר הסקר הגאולוגי של ארצות הברית הר המפסון באתר הגאזט האנטארקטי של ממשלת אוסטרליה הר המפסון באתר הגאזט האנטארקטי המשווה SCAR של ממשלת אוסטרליה מפת אזור הר המפסון מידע גאוגרפי והיסטורי
קונאן (כלב)

קונאן הוא כלב קרבי מסוג רועה בלגי, חבר ביחידת כוח דלתא של צבא ארצות הברית שהשתתף במבצע קיילה מולר בסוריה, בו נהרג אבו בכר אל-בגדאדי, מנהיג ארגון הטרור של המדינה האיסלאמית בעיראק. הגנרל קנת' מקנזי הבן הצהיר ב־30 באוקטובר כי הכלב נפצע במהלך הפשיטה בגלל חוטי חשמל חשופים, אך התאושש וחזר לתפקידו. נקרא על שם קונאן או'בריאן בגלל שערו המדובלל. היו דיווחים סותרים על מינו של קונאן בעקבות חשיפתו לציבור. תחילה דיווח השבועון ניוזוויק כי הכלב הוא נקבה, אולם לאחר מכן פרסם המגזין תיקון ובו ציין כי קונאן הוא זכר. ה-RTL Nieuws דיווח כי קונאן הוכשר על ידי חברה בבסט בהולנד לפני שהועבר לארצות הברית, גבר המזוהה כבעליו והמאמן הקודם שלו צוטט שאמר: "מדובר בזכר בן חמש. זה כלב טוב מאוד." ב-25 בנובמבר 2019, צוטט גורם בבית הלבן באומרו כי הכלב הוא נקבה אך בהמשך תיקן את דבריו וציין שקונאן הוא למעשה זכר. למחרת אישרו אנשי ההגנה לעיתון כוכבים ופסים כי קונאן הוא זכר. במקביל, בכיר ממשלתי בגורמי הביטחון האמריקאיים האמריקנית חלק על כך ואמר לחדשות ABC כי קונן הוא נקבה, אך הדו"ח של ABC נשלל זמן קצר לאחר מכן עם מספר גורמים רשמיים שאמרו כי הם אימתו שקונאן הוא זכר. ב-25 בנובמבר 2019 הופיע קונאן בהפתעה עם מטפל בבית הלבן. הנשיא דונלד טראמפ הציג את קונאן לעיתונאים בגן הוורדים של הבית הלבן ואמר: "אז זהו קונאן. כרגע, ככל הנראה הכלב המפורסם ביותר בעולם", כינה אותו "עוגיה קשוחה", "מרחרח הסמים האולטימטיבי" ו"הלוחם האולטימטיבי". הגברת הראשונה של ארצות הברית, וסגן הנשיא מייק פנס שהגיעו בהמשך לאירוע, קראו לו "גיבור". טראמפ ציין שכשהעניק לקונאן מדליה ומגן הוקרה, נפגש גם עם כמה מחיילי המבצעים המיוחדים האחרים שהשתתפו בפשיטה בבגדדי, שלא זוהו מסיבות ביטחוניות מכיוון שהיו בתפקיד פעיל. צ'יפס, כלב המלחמה המעוטר ביותר של מלחמת העולם השנייה סמל שטובי (אנ'), כלב המלחמה המעוטר ביותר של מלחמת העולם הראשונה לוקה (אנ'), כלב זוכה מדליית דיקין ששירת עם חיל הנחתים של ארצות הברית באפגניסטן מדיה וקבצים בנושא קונאן בוויקישיתוף Laporta, James (29 באוקטובר 2019). "Classified name revealed of special operations dog wounded in Syria raid that killed ISIS leader Baghdadi". Newsweek. אורכב מ-המקור ב-30 באוקטובר 2019. נבדק ב-29 באוקטובר 2019. {{cite news}}: (עזרה) Mouthaan, Erik (29 באוקטובר 2019). "Nederlandse hondentrainer: 'Hond die Al-Baghdadi opspoorde, was van mij'" (בהולנדית). RTL Nieuws. אורכב מ-המקור ב-30 באוקטובר 2019. נבדק ב-30 באוקטובר 2019. Het is mannetje van vijf jaar oud. Het is een erg goede hond. {{cite news}}: (עזרה) Chao, David (25 בנובמבר 2019). "The White House said Conan, the hero dog that helped take down the leader of ISIS, was female. Now it says he's male". Business Insider. נבדק ב-25 בנובמבר 2019. {{cite news}}: (עזרה) Gregorian, Dareh (25 בנובמבר 2019). "Trump welcomes hero dog at the White House: 'Conan is a tough cookie'". NBC News. נבדק ב-25 בנובמבר 2019. {{cite news}}: (עזרה) Salama, Vivian (25 בנובמבר 2019). "Trump Hails Military Dog Conan Injured in Baghdadi Raid". The Wall Street Journal. נבדק ב-25 בנובמבר 2019. {{cite news}}: (עזרה) Oprysko, Caitlin (25 בנובמבר 2019). "'The ultimate fighter': Trump shows off Conan the military dog from Baghdadi raid". Politico. נבדק ב-25 בנובמבר 2019. {{cite news}}: (עזרה)
יחסי יוון–מונגוליה

יחסי יוון–מונגוליה הם היחסים הדיפלומטיים הרשמיים שבין הרפובליקה ההלנית לבין מדינת מונגוליה. בין הרפובליקה ההלנית לבין מדינת מונגוליה מתקיימים יחסים דיפלומטיים רשמיים. על פי משרד החוץ היווני, "הרפובליקה ההלנית ומדינת מונגוליה מקיימות יחסים דיפלומטיים רשמיים המאופיינים בקשרי ידידות טובים בין הממשלות והעמים אף על פי ההיעדרות של קשרים על בסיס רגולרי בין שתי המדינות". היחסים הדיפלומטיים הרשמיים שבין יוון למונגוליה כוננו לראשונה בשנת 1967. האינטרסים היווניים במונגוליה מיוצגים על ידי השגרירות היוונית בסין, שאמונה דיפלומטית גם על מונגוליה. מן הצד השני, האינטרסים המונגוליים ביוון מיוצגים על ידי השגרירות המונגולית בבולגריה, שאמונה דיפלומטית גם על יוון. ב-16 ביוני 2011, בבודפשט, נחתם מזכר הבנות בין שתי המדינות בנושא שיתופי פעולה. הגורם שחתם על מזכר ההבנות היה משרדי החוץ של שתי המדינות. בשנת 2013 נחתם הסכם ידידות ושיתוף פעולה בין מונגוליה לבין האיחוד האירופי, יוון כלולה באיחוד האירופי ולפיכך חתומה גם היא על הסכם שיתוף הפעולה. מונגוליה אירחה ועידה באולן בטור ביולי 2016, שר החוץ של יוון הגיע למקום ונפגש עם עמיתו המונגולי. יוון אינה מיוצגת במונגוליה בדרג השגרירות. יוון מיוצגת במונגוליה בדרג הקונסולרי באמצעות קונסוליה רשמית שהיא מחזיקה באולן בטור, בירת המדינה. יוון האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה. מונגוליה אינה מיוצגת ביוון בדרג השגרירות. מונגוליה מיוצגת ביוון בדרג הקונסולרי באמצעות קונסוליה רשמית שהיא מחזיקה באתונה, בירת המדינה. מונגוליה האמינה את שגרירותה שבסופיה, בירת בולגריה הסמוכה, על יוון. מדיה וקבצים בנושא יחסי יוון–מונגוליה בוויקישיתוף Mongolia, אתר משרד החוץ של יוון CONSULATE OF GREECE IN ULAANBAATAR, MONGOLIA CONSULATE OF MONGOLIA IN ATHENS, GREECE
מצטיין שר הביטחון

מצטיין שר הביטחון הוא תעודת הצטיינות למשרתי הקבע בצה"ל. התעודה מוענקת בטקס על ידי שר הביטחון ובמעמד הרמטכ"ל וראש אגף כוח אדם. התעודה מוענקת מדי שנה סמוך לראש השנה לנגדים וקצינים מצטיינים שנבחרו מכל יחידות צה"ל. במעמד הטקס המצטיינים מקבלים תעודת הצטיינות אישית. בוועדות קבלת מצטיין שר הביטחון על המועמד לעמוד בקריטריונים הבאים אשר נקבעו על ידי אכ"א: משרתי קבע הצטיינות ממושכת במילוי תפקידו, הן בפן האישי והן בפן המקצועי ביצוע התפקיד מעל ומעבר למוטל עליו, תוך מתן דוגמה אישית מדורג בשליש העליון בדירוג החילי, או מסומן כבולט לחיוב בחוות הדעת התקופתית, ובתנאי שלא דורג בעשירון התחתון בדירוג החילי לא נבחר למצטיין שר הביטחון או הרמטכ"ל בעבר בעל יתרת שירות של שנה, לפחות, מיום הטקס על אף האמור לעיל, רשאי אכ"א - רמ"ח הסגל לאשר בחירתו של משרת קבע שאינו עומד בתנאים המפורטים. בתעודה כתוב: תעודת הוקרה והערכה מוענקת בזאת ל...., ....על הצטיינותך האישית "והאנשים טובים לנו מאוד" (שמואל א', כה', טו') 2013 - אייל שוימר, יאיר צוקרמן מצטייני שר הביטחון, באתר הגבורה נוהל בחירת מצטיינים: קצינים, נגדים וחיילים בשירות סדיר ומילואים, באתר גבורה
ישראל הגר (פירושונים)

האם התכוונתם ל... הרב ישראל הגר - האדמו"ר השלישי בחסידות ויז'ניץ, מכונה ה"אהבת ישראל" הרב ישראל הגר - האדמו"ר הנוכחי מוויז'ניץ הרב ישראל הגר - האדמו"ר הנוכחי מויז'ניץ מונסי הרב ישראל הגר - האדמו"ר השלישי בחסידות רדוביץ
זיו נמני

זיו נמני (נולד ב-29 באוגוסט 1979) הוא קצין בצה"ל בדרגת אלוף-משנה, בתפקיד מפקד פו"ם אלון. שימש מפקד בית הספר להנדסה צבאית, קצין ההנדסה של פיקוד הצפון ומפקד גדוד 601. נמני נולד וגדל בפרדסיה. התגייס לצה"ל בשנת 1997, התנדב לסיירת יעל ולאחר מכן יצא לקורס קצינים בבה"ד 1. לאחר שסיים את תפקידו כסגן מפקד פלוגה בסיירת יעל יצא ללימודים באוניברסיטה. לאחר מכן מונה למפקד פלוגה בגדוד 603. בשנת 2005 מונה למפל”ג ביהל"ם, וכיהן בתפקיד גם במהלך מלחמת לבנון השנייה. לאחר נישואיו תכנן לצאת לחופשת ירח דבש אך נקרא להילחם במבצע עופרת יצוקה. בסיום המבצע חזר ללימודים. לאחר מכן מונה לסגן מפקד גדוד. לאחר לימודים במכללה הבין-זרועית לפיקוד ולמטה מונה לראש ענף הנדסה בבסיס צאלים. בשנת 2014 מונה למפקד גדוד 601 ושימש בתפקיד עד שנת 2016. לאחר מכן הועלה לדרגת אל"ם ומונה לקצין ההנדסה של פיקוד הצפון. במהלך תפקידו היה אחראי על ניטרול המנהרות של חזבאללה במהלך מבצע מגן צפוני. בשנת 2019 מונה למפקד בית הספר להנדסה צבאית, תפקיד בו שירת עד 24 במאי 2021. נמני נשוי ללירוז ואב לשלושה. ישי אלמקייס, ‏צה"ל מינה קצינים לתחקר את אירועי ה-7 באוקטובר: הרשימה המלאה, בעיתון מקור ראשון, 9 במאי 2024 המהנדס מפרדסיה, באתר החדשות המקומיות, ‏20 בנובמבר 2015 אל"מ זיו נמני, מפקד מבצע מגן צפוני, בראיון מיוחד לצומת השרון: "חיזבאללה נתפס במערומיו", באתר צומת השרון כפר סבא, ‏13 ביוני 2019 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
איזידורה גורשטר

איזידורה גורשטר (באנגלית: Isidora Goreshter; נולדה ב-24 באוקטובר 1981) היא שחקנית אמריקאית. מוכרת בעיקר עקב משחקה כסבטלנה פישר בסדרת הטלוויזיה האמריקאית חסרי בושה. גורשטר נולדה וגדלה בלונג ביץ' שבקליפורניה. היא למדה בלט קלאסי והחלה להופיע בגיל שלוש. גורשטר התחרתה בהתעמלות מכשירים. בשנת 1992 התחרתה בגביע אליפות קליפורניה בהתעמלות מכשירים, וזכתה במדליית ארד בשכבת הגיל שלה. היא זכתה במקום ראשון בתרגיל הקורה ובמקום השני בתרגילי הקפיצות והקרקע. באותה שנה גם זכתה במדליית כסף בתחרות התעמלות מכשירים של מדינות מרכז האוקיינוס השקט. היא למדה משחק בסטודיו למשחק של סטלה אדלר, והופיעה במספר מחזות. תפקידה הראשון על המסך היה בשנת 2013, כששיחקה בסרט "פרנויה", לצד ליאם המסוורת', גארי אולדמן, אמבר הרד, האריסון פורד, לוקאס טיל, אמבת' דייווידץ ועוד. הסרט גרף ביקורות שליליות רבות והיה כישלון קופתי כשגרף רק 16 מיליון דולר, אף על פי שתקציבו היה כ-35 מיליון דולר. הופעתה הראשונה הבולטת בטלוויזיה הייתה בסדרת הטלוויזיה האמריקאית "חסרי בושה" של רשת שואוטיים, בה שיחקה בשנים 2013–2018, במהלך 30 פרקים. היא גילמה בסדרה את סבטלנה פישר, אשתו הזונה של מיקי מילקוביץ' (נואל פישר). דמותה הייתה אמורה להיות שולית, אך מ-2016 היא הפכה לדמות מרכזית יותר, כשסייעה לבעלה מיקי לנהל בית בושת. בשנת 2018 שיחקה בקומדיה הרומנטית של נטפליקס "יום שנה שמח" לצד נואל וולס וג'ו פנטוליאנו. בשנת 2019 שיחקה בסרט "the Petal Pushers". בשנת 2023 השתתפה במותחן הפסיכולוגי הבריטי "The Portrait" בכיכובו של ראיין קוואנטן. משפחתה של גורשטר היגרה לארצות הברית ממדינות ברית המועצות לשעבר, ואיזידורה היא בת המשפחה הראשונה שנולדה בארצות הברית. גורשטר היא בעלת תארים בתיאטרון ובהיסטוריה של האמנות. מדיה וקבצים בנושא איזידורה גורשטר בוויקישיתוף איזידורה גורשטר, במסד הנתונים הקולנועיים IMDb (באנגלית) איזידורה גורשטר, במסד הנתונים הקולנועיים KinoPoisk (ברוסית) "Youth News". Long Beach Press-Telegram (Long Beach, California). October 9, 1991. p. C4. "Youth News: Cerritos Wins Cal Cup". Long Beach Press-Telegram (Long Beach, California). April 29, 1992. p. D4. "AGA Gymnasts Shine in Central Pacific Tourney". Long Beach Press-Telegram (Long Beach, California). November 25, 1992. p. C4. "Svetlana Played by Isidora Goreshter - Shameless | SHOWTIME". SHO.com. נבדק ב-12 באוגוסט 2017. {{cite web}}: (עזרה) Goreshter, Isidora (28 בינואר 2018). "All good things must come to an end". Instagram. נבדק ב-28 בינואר 2018. {{cite web}}: (עזרה) Kim, Jae-Ha (January 17, 2016). "Isidora Goreshter". The Orlando Sentinel (Orlando, Florida). p. F4. Rapp, Ilana (25 בינואר 2016). "Actress Isidora Goreshter -- 'My Audition for Shameless Was One of My Worst Auditions!'". Huffington Post. נבדק ב-12 באוגוסט 2017. {{cite news}}: (עזרה)